**PÁLYÁZATI FELHÍVÁS**

Az Igazságügyi Megfigyelő és Elmegyógyító Intézet Főigazgató főorvosaa rendvédelmi feladatokat ellátó szervek hivatásos állományának szolgálati jogviszonyárólszóló 2015. évi XLII. törvény 133. § alapján pályázatot hirdet Biztonsági Osztály állományába

**körletfelügyelő**

hivatásos tiszthelyettesi beosztások betöltésére,

teljes munkaidőben, határozatlan időtartamra.

**A munkavégzés helye:**

* Igazságügyi Megfigyelő és Elmegyógyító Intézet

1108 Budapest, Kozma u. 13.

 **Pályázati feltételek:**

* + 18 életév betöltése, és életkora a hivatásos szolgálat rá irányadó felső korhatáránál

legalább tíz évvel kevesebb,

* + magyar állampolgárság,
	+ büntetlen előélet, kifogástalan életvitel,
	+ egészségi, fizikai, pszichikai alkalmasság,
	+ középfokú állami iskolai végzettség,

**Előnyt jelent:**

* + fennálló hivatásos szolgálati jogviszony,
	+ büntetés-végrehajtás felügyelő képzés (vagy ezzel egyenértékű képzettség),
	+ büntetés-végrehajtási szakmai gyakorlat.

**A pályázatok elbírálásánál előnyt jelent:**

* alapfokú büntetés-végrehajtási szaktanfolyami vizsga vagy OKJ felügyelő vizsga
* B kategóriás jogosítvány.

**A munkakörrel járó főbb feladatok:**

* őr-, készenléti szolgálati feladatok ellátása,
* előállítási, szállítási és kísérési feladatok ellátása,
* a fogvatartott őrzése, felügyelete, ellenőrzése,
* biztonsági szemle, vizsgálat és ellenőrzés végrehajtása,
* szolgálati feladatait a Hszt. 102 §-ának szolgálatteljesítésére vonatkozó szabályait rögzítő rendelkezései, valamint a Szolgálati Szabályzat előírásai szerint köteles ellátni,
* szolgálati feladatai során a mindenkor hatályos Alaki és Öltözködési Szabályzatban foglaltakat köteles maradéktalanul betartani,
* ismerje a szakmai tevékenységét érintő jogszabályokat, valamint a szerv belső normáit, folyamatosan törekedjen a korszerű ismeretek elsajátítására, megőrzésére és gyarapítására, feladatellátása során ezek felhasználásával, legjobb tudása szerint eljárva.

**Illetménye:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvényben meghatározottak, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16.) BM rendelet 6. melléklete Tiszthelyettesi besorolási osztály területi szervű Körletfelügyelő beosztásának C besorolási kategóriája alapján történik.

**Egyéb juttatások:** utazási költségtérítés, cafeteria, albérleti hozzájárulás, ruházati illetmény.

**Munkarend:** teljes munkaidőben, váltásos munkarendben.

**A pályázathoz kérjük mellékelni:**

* a legfontosabb személyes adatokat tartalmazó részletes szakmai önéletrajzot, továbbá

a meglévő iskolai végzettségeket és egyéb képzettségeket, ismereteket, szakmai

tapasztalatokat, maximum 2 oldal terjedelemben

* motivációs levél maximum 1 oldal terjedelemben
* az állami, szakmai iskolai végzettséget, amennyiben van, idegennyelv-ismeretet igazoló okiratok másolatát
* nyilatkozatot arra vonatkozóan, hogy a pályázati anyagot az elbírálásban résztvevők

megismerhetik.

**A pályázat benyújtásának határideje: folyamatos**

A pályázatokat elektronikus úton az imei.uk@bv.gov.hu, illetve a levay.g.jozsef@bv.gov.hu e-mail címre, postai úton Igazságügyi Megfigyelő és Elmegyógyító Intézet Személyügyi és Szociális Osztálya, 1475, Budapest, Pf.: 98. címre kell benyújtani.

Bővebb felvilágosítás az Igazságügyi Megfigyelő és Elmegyógyító Intézet biztonsági osztályvezetőjénél kérhető (városi telefonszám: +36-1-264-2662, NGT: 132-2200).

 **Dr. Hamula János**

 **főigazgató főorvos**

1108 Budapest, Kozma u. 13. Tel.: (+36-1) 264-2662, Fax.: (+36-1) 264-2627, e-mail: imei.uk@bv.gov.hu